Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 167

68. § A Szolgálati Szabályzat 378. pontja helyébe a következő rendelkezés lép: „378. A konyhaügyeletes az egységügyeletesnek (helyettesének), valamint a szakági logisztikai tisztnek van alárendelve. Tiszthelyettesek, tisztesek közül kell 24 órás váltással vezényelni. A szakterület állományába tartozó személy konyhaügyeletesnek nem vezényelhető. Szolgálati elöljárója a konyhai kisegítő munkára vezényelt állománynak. A 379. pontban felsorolt kötelességeinek keretében ellenőrzési joga van a szakácsállomány felett. A konyhaügyeletes a szolgálat átvételének megtörténtét jelentse az egységügyeletesnek és a szakági logisztikai tisztnek. Szünnapon csak az egységügyeletesnek jelentsen.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes